  Анжелика Тихонова корреспондент Туспуктэмъёсъя «Удмурт семья» конкурслы йылпумъянъёс лэсьтӥз Ижкарысь Геннадий Красильниковлэн музей-квартираез. Вормисе потӥз Марий Элысь Бадӟым Карлыган гуртысь Веста Андрееваен ыстэм туспуктэм, со 1904-тӥ арын лэсьтэмын. Иворъёсъя «Удмуртия» агентстволы со сярысь вераз музей-квартираысь тодосъя ӧнерчи Алина Чернова. «Валтӥсез вал туспуктэм конкурслэн ниманэзлы мед тупалоз шуыса. Со сяна туспуктэмын адямиос удмурт дӥсьёсын луыны кулэ вал», — пусйиз Чернова. Солэн верамезъя, тужгес усто ужъёсты бырйизы музей-квартираын ужасьёс. Котькинлэсь тунсыко уж келям Марий Элысь Бадӟым Карлыганысь Веста Андреева. Туспуктэмез 1904-тӥ арын лэсьтэмын. Отчы Андрей Гаврилович Андреевлэн семьяез пуктэмын. Кыкетӥ интыез люкизы Надежда Рябчиковалэн, Людмила Юферевалэн но Наталья Образцовалэн туспуктэмъёссы. Нош куинетӥ интыын Николай Михайловлэн, Максим Корепановлэн но Надежда Городиловалэн семьяоссы. Туспуктэмъёсъя «Удмурт семья» конкурсын вормем ужъёс 7 фото Конкурсэ 43 уж вуиз. Соос пӧлысь 4-ез XIX даур пумын но XX даур кутсконын лэсьтэмын. Вань кылем даурысь 50-тӥ-60-тӥ аръёсы лэсьтэмъёсыз, озьы ик туалаосыз. «Азьланяз та конкурсэз рос-просгес радъяны, виртуальной конкурс карыны малпаськом. Сертификатъёс лэсьтом», — вераз музей-квартираысь тодосъя ӧнерчи. Нош туэ конкурсын вормисьёсты Геннадий Красильниковлэн Ижкарысь музей-квартираяз кузьымъёс возьмало ини. Нырысетӥ инты басьтэм туспуктэм понна — футболка, «Удмуртская народная одежда» книга, музей-квартираетӥ аудиоэкскурсие билет но «Сергей Есенин в контексте удмуртской поэзии и искусства» книга. Кыкетӥ но куинетӥ инты басьтэмъёсты — «Удмуртская народная одежда» книга, музей-квартираетӥ аудиоэкскурсие билет но «Сергей Есенин в контексте удмуртской поэзии и искусства» книга.     Вормисьёслы кузьымъёс дась                                                                      Фото: vk.com (Музей-квартира Г.Д. Красильникова) © Тегъёс: Лулчеберет Ижкар Музей Удмуртия семья удмуртъёс туспуктэм  